**Ministru kabineta noteikumu projekta**

**„Civilās aviācijas gaisa kuģu lidojumu apkalpes locekļu apmācību sniedzēju sertificēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Civilās aviācijas gaisa kuģu lidojumu apkalpes locekļu apmācību sniedzēju sertificēšanas kārtība” (turpmāk - noteikumu projekts) mērķis ir noteikt normatīvo regulējumu pilotu mācību organizāciju sertificēšanas jomā. Noteikumu projekts nosaka kārtību, kādā tiek sertificētas apstiprinātas mācību organizācijas, deklarētas mācību organizācijas un nacionālās mācību organizācijas.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 31.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts aģentūra “Civilās aviācijas aģentūra” (turpmāk – Civilās aviācijas aģentūra) civilās aviācijas gaisa kuģu lidojumu apkalpes locekļu (turpmāk – piloti) mācību organizācijas sertificē, pamatojoties uz likuma “Par aviāciju” 6.panta otrās daļas 12.punktā noteikto Civilās aviācijas aģentūras funkciju un pamatojoties uz Komisijas 2011.gada 3.novembra Regulā (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008, (turpmāk – regula Nr.1178/2011) noteiktajām prasībām un Civilās aviācijas aģentūras iekšējām procedūrām, kas ir izstrādātas, pamatojoties uz Eiropas Aviācijas Drošības Aģentūras (turpmāk - EASA) procedūrām. Regulā Nr.1178/2011 ir noteiktas detalizētas prasības, kādām pilotu mācību organizācijai ir jāatbilst, lai to sertificētu, bet nav noteikta sertificēšanas procedūra. Ņemot vērā minēto, kā arī iedibināto praksi pilotu mācību organizāciju sertificēšanas procesā, tika secināts, ka ir nepieciešams ārējais normatīvais akts, kas regulē pilotu mācību organizāciju sertificēšanas kārtību un procedūru.Likumā “Par aviāciju”31.panta trešajā daļā noteikts, ka tiesības sagatavot un pārkvalificēt civilās aviācijas personālu, kā arī celt tā kvalifikāciju ir fiziskajām un juridiskajām personām un iestādēm, kas sertificētas Ministru kabineta noteiktajā kārtībā. Ņemot vērā likumā minēto pilnvarojumu, noteikumu projektā lietotais termins “mācību organizācija” aptver privātpersonas, tajā skaitā, privāto tiesību juridiskās personas. Noteikumu projekts paredz trīs pilotu mācību organizāciju veidus: apstiprinātas mācību organizācijas, deklarētas mācību organizācijas un nacionālās mācību organizācijas. Prasības, kādām jāatbilst apstiprinātām mācību organizācijām un deklarētām mācību organizācijām, ir noteiktas regulā Nr.1178/2011. Līdz ar to noteikumu projektā paredzēts noteikt tikai nepieciešamo dokumentu klāstu, kas jāiesniedz, lai pierādītu, ka apstiprinātā mācību organizācija un deklarētā mācību organizācija atbilst regulā Nr.1178/2011 noteiktajām prasībām, kā arī procedūru un termiņus, kādā apstiprinātas mācību organizācijas un deklarētas mācību organizācijas sertifikācija tiek veikta. Parlamenta un Padomes 2018.gada 4.jūlija Regulas Nr.2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91, (turpmāk – regula Nr.2018/1139) 3.pantā ir dota definīcija terminam “sertifikācija”, tas ir, jebkāds veids, kādā saskaņā ar šo regulu, pamatojoties uz attiecīgu novērtējumu, atzīst, ka juridiska vai fiziska persona atbilst šīs regulas un uz tās pamata pieņemto deleģēto un īstenošanas aktu piemērojamajām prasībām, šādā nolūkā izdodot sertifikātu, kas apliecina šādu atbilstību. Savukārt ar terminu “sertifikāts” tiek saprasts jebkurš sertifikāts, apstiprinājums, licence, atļauja, apliecība vai cits dokuments, kas izdots sertifikācijas rezultātā un apliecina atbilstību piemērojamajām prasībām. Noteikumu projektā ir noteikts, ka apstiprinātai mācību organizācijai sertifikācijas rezultātā tiek izsniegts sertifikāts, bet deklarētai mācību organizācijai un nacionālai mācību organizācijai – apliecinājums par deklarācijas pieņemšanu. Mācību kursu programmu apstiprināšana ir sertifikācijas sastāvdaļa. Apstiprināta mācību organizācija var pasniegt tikai tos mācību kursus, kuri sertifikācijas procesā ir apstiprināti. Savukārt deklarētai mācību organizācijai un nacionālai mācību organizācijai ir jāapstiprina tikai atsevišķas mācību kursu programmas. Vienlaikus sertifikācijas procesā ietilpst kompetentās iestādes (Civilās aviācijas aģentūras) veiktā uzraudzība pār mācību organizācijām, kuras iesniegušas pieteikumu sertifikācijai un vēl nav sertificētas, kā arī pār deklarētam mācību organizācijām un nacionālām mācību organizācijām līdz ar deklarācijas iesniegšanu. Regulas Nr.1178/2011 VI pielikuma ARA.GEN.300.punkta a)apakšpunkta 1)punktā ir noteikts, ka kompetentajai iestādei ir jāpārbauda organizāciju un personu atbilstība prasībām, kas jāizpilda attiecīgi pirms organizācijas sertifikāta, apstiprinājuma saņemšanas. Civilās aviācijas aģentūra jau sertifikācijas procesā, konstatējot neatbilstības, klasificē tās kā 1. vai 2.līmeņa neatbilstības.Atkarībā no tā, kādus mācību kursus apstiprināta mācību organizācija plāno pasniegt, regulas Nr.1178/2011 VII pielikuma ORA.GEN.210., ORA.ATO.110. un ORA.ATO.210.punktā ir noteikts, kādam un kādas kvalifikācijas personālam ir jābūt mācību organizācijā. Regulas Nr.1178/2011 VII pielikuma ORA.GEN.210 b)punktā ir noteikts, ka apstiprināta mācību organizācija norīko personu vai personu grupu, kas gādā par mācību organizācijas pastāvīgu atbilstību piemērojamām prasībām. Noteikumu projektā tiek noteikts personāls, kas atbild par mācību organizācijas pastāvīgu atbilstību piemērojamām prasībām, tas ir, atbilstības uzraudzības vadītājs (*compliance monitoring manager*), drošības vadītājs (*safety manager*) un mācību kursa vadītājs (*head of training*). Noteikumu projektā arī ir noteikts, kādām prasībām jāatbilst mācību organizācijas vadošajiem darbiniekiem. Mācību organizācijas sertificēšana, jo īpaši ņemot vērā, kādus mācību kursus mācību organizācija plāno pasniegt, ir laikietilpīgs process. Noteikumu projektā mācību organizāciju sertificēšanas process ir noteikts, par pamatu ņemot EASA noteikto praksi (detalizēta informācija ir atrodama EASA tīmekļvietnē: <https://www.easa.europa.eu/sites/default/files/dfu/UG.FCTOA_.00003-000%20-%20Rev0%20-%20140415.pdf>), divos posmos, tas ir, pirmssertifikācijas posms un sertifikācijas posms. Pirmssertifikācijas posmā Civilās aviācijas aģentūra izvērtē, vai mācību organizācija ir aizpildījusi iesniegumu atbilstoši noteiktajām prasībām, vai tajā ir iekļauta visa nepieciešamā informācijai un vai pievienoti visi nepieciešamie dokumenti. Pirmssertifikācijas posmā netiek vērtēta dokumentu satura atbilstība piemērojamām prasībām. Pirmssertifikācijas posms ilgst ne vairāk par 40 dienām, kura laikā Civilās aviācijas aģentūra pieņem lēmumu uzsākt vai atteikt mācību organizācijas sertifikāciju. Mācību organizācijas sertificēšanas procesā Civilās aviācijas aģentūra izvērtē iesniegto dokumentu saturisko atbilstību, nozīmētā personāla atbilstību piemērojamajām prasībām. Civilās aviācijas aģentūras kompetencē ir izvērtēt, vai dokumentos ir iekļautas un atbilstoši aprakstītas visas nepieciešamās procedūras, prasības un apmācību kārtība. Civilās aviācijas aģentūra neveic iesniegto mācību organizācijas dokumentu precizēšanu, bet gan tikai identificē, kādas procedūras, prasības vai kārtība nav aprakstīta dokumentos vai ir aprakstīta nepilnīgi vai neatbilstoši piemērojām prasībām. Ja mācību organizācijas dokumentos tiek konstatētas neatbilstības, tās tiek noformētas ziņojuma formā un pamatotas ar attiecīgu normatīvā akta punktu. Mācību organizācijām, ņemot vērā konstatēto neatbilstību nozīmīgumu un daudzumu, maksimāli triju mēnešu laikā jāveic atbilstoši neatbilstību novēršanas pasākumi. Civilās aviācijas aģentūra mācību organizācijas klātienes (mācību telpu, inventāru, gaisa kuģu, simulatoru) apskati veic tikai tad, kad mācību organizācijas dokumentos nav konstatētas neatbilstības. Kopējais mācību organizācijas sertificēšanas posms nedrīkst pārsniegt septiņus mēnešus. Šādu sertificēšanas termiņu ir noteikusi EASA, par pamatu ņemot regulas Nr.1178/2011 VI un VII pielikumos noteiktās prasības mācību organizācijas sertificēšanai. Tā piemēram, regulas Nr.1178/2011 VI pielikuma ARA.GEN.350 punkta d) apakšpunkta 2) punkta i) apakšpunktā ir noteikts, ja ir 2. līmeņa neatbilstība, kompetentā iestāde, atbilstīgi neatbilstības būtībai nodrošina organizācijai piemērotu laika periodu, lai tā veiktu koriģējošās darbības, bet šis laika periods jebkurā gadījumā sākotnēji nedrīkst būt ilgāks par 3 mēnešiem. No kā izriet, ja Civilās aviācijas aģentūra mācību organizācijas sertificēšanas procesā konstatē 2.līmeņa neatbilstības, mācību organizācijai ir jādod līdz trim mēnešiem laiku, konstatēto neatbilstību novēršanai. Turklāt tas pats punkts paredz, ka šo termiņu var vēl pagarināt līdz trim mēnešiem. Ņemot vērā minēto, mācību organizācijas sertificēšanas procesa termiņš nav pretrunā ar Administratīvā procesa likuma 64.panta pirmo daļu, jo regulās un uz to pamata izdotās EASA vadlīnijās, noteiktie termiņi ir pielīdzināmi tam, kā tas ir noteikts ar likumu. Ar 2018.gada otro pusi Eiropas Savienības tiesību aktos tika ieviests tāds termins kā deklarētās mācību organizācijas. Deklarētas mācību organizācijas ieviešanas mērķis ir atvieglot mācību organizāciju sertificēšanas procesu atsevišķu mācību kursu pasniegšanai, liekot uzsvaru uz to, ka mācību organizācijas pašas deklarē, ka atbilst piemērojamajām prasībām un var uzsākt mācību kursu, kas minēti regulas Nr.1178/2011 DTO.GEN.110, pasniegšanu, izņemot, kuru pasniegšanai ir jāsaņem Civilās aviācijas aģentūras mācību programmas apstiprinājums. Civilās aviācijas aģentūra, saņemot deklarētas mācību organizācijas deklarāciju, izvērtē, vai tajā ir iekļauta visa nepieciešamā informācija un pievienoti dokumenti un izsniedz apliecinājumu, ka deklarācija ir pieņemta. Deklarētas mācību organizācijas mācību kursa programmas, kas ir jāapstiprina Civilās aviācijas aģentūrā, tiek apstiprinātas vai atteiktas apstiprināt ne ilgāk kā triju mēnešu laikā. Civilās aviācijas aģentūra deklarētās mācību organizācijas iekļauj uzraudzības plānā un saskaņā ar to veic deklarētas mācību organizācijas uzraudzību (plānotus/neplānotus auditus, inspekcijas, dokumentu pārbaudes).Nacionālās mācību organizācijas ir tās mācību organizācijas, kuras apmāca pilotus amatierpilota apliecības vai gaisa kuģa kvalifikācijas iegūšanai, kas dod tiesības veikt lidojumus ar gaisa kuģiem, kuri minēti regulas Nr.2018/1139 I pielikumā. Prasības minēto pilotu apliecību saņemšanai ir noteiktas Ministru kabineta 2018.gada 11.decembra noteikumos Nr.762 “Civilās aviācijas gaisa kuģa lidojumu apkalpes locekļu sertificēšanas noteikumi”. Noteikumu projektā nacionālās mācību organizācijas sertifikācija ir noteikta līdzīgi kā deklarēto mācību organizāciju sertifikācija. Noteikumu projekts paredz pārejas periodu vienu gadu, kura laikā visām apstiprinātajām mācību organizācijām, deklarētajām mācību organizācijām un nacionālajām mācību organizācijām jānodrošina atbilstība šo noteikumu projekta prasībām. Būtiskākā prasība ir nodrošināt apstiprināto mācību organizāciju, deklarēto mācību organizāciju un nacionālo mācību organizāciju personāla atbilstību. Piemēram, šobrīd normatīvajos aktos nav noteiktas skaidras prasībās, kādām jāatbilst atbilstības uzraudzības vadītājam un drošuma vadītājam. Šobrīd prakse ir tāda, ka minētajos amatos ieceļ personas, kurām nav ne aviācijas izglītība, ne pabeigti specifiski mācību kursi, ne darba pieredze aviācijā.  Noteikumu projekts neparedz, ka apstiprinātajām mācību organizācijās un deklarētajām mācību organizācijām pēc šo noteikumu spēkā stāšanās būs nepieciešams iziet jaunu sertifikācijas procesu. Nacionālās mācību organizācijām šobrīd tiek sertificētas analoģiski kā apstiprinātās mācību organizācijas un šajos gadījumos kā sertifikācijas gala apliecinājums tiek izsniegts sertifikāts. Pēc šo noteikumu spēkā stāšanās nacionālajām mācību organizācijām tiks atvieglots sertificēšanas process un līdzīgi kā deklarētajām mācību organizācijām būs jāiesniedz deklarācija ar pavadošajiem dokumentiem un, negaidot sertifikācijas procesa nobeigumu, varēs uzsākt pieteikto apmācību kursa apmācību. Lai nacionālajām mācību organizācijām atvieglotu sertificēšanas procesu, bet tiktu nodrošināta atbilstoša nepārtraukta uzraudzība par nacionālās mācību organizācijas darbību, ir noteikta prasība nacionālām mācību organizācijām sniegt ikgadējo darbības pārskatu. |
| 3. | Projekta izstrādē iesaistītās institūcijas un publiskas personas kapitālsabiedrības | Civilās aviācijas aģentūra, Satiksmes ministrija. |
| 4. | Cita informācija | Noteikumu projekta 1.pielikums ir iesniegums apstiprinātas mācību organizācijas sertifikāta saņemšanai. Lai saņemtu minēto sertifikātu, mācību organizācijai ir jāpierāda, ka tai ir nokomplektēts kvalificēts personāls, atbilstoši regulas Nr.1178/2011 VII pielikuma ORA.GEN.210., ORA.ATO.110. un ORA.ATO.210.punktā un noteikumu projekta 12.2.apakšpunktā noteiktajam. Lai Civilās aviācijas aģentūra varētu izvērtēt, vai mācību organizācija atbilst minētajām regulas un noteikumu projekta prasībām, ir jānorāda konkrētā amatā nozīmētās personas vārds, uzvārds un atbilstošas kvalifikācijas apliecinoša informācija. Savukārt konkrētā amatā nozīmētās personas kontaktinformācija (tālrunis un e-pasts) ir nepieciešama, lai uzraudzības procesā Civilās aviācijas aģentūras inspektori varētu sazināties ar konkrēto personu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz šobrīd Latvijā sertificētajām mācību organizācijām, tas ir, 8 apstiprinātām mācību organizācijām, 2 deklarētajām mācību organizācijām un 2 nacionālajām mācību organizācijām, kā arī uz jebkuru juridisko personu vai iestādi, kas vēlas iegūt apstiprinātās mācību organizācijas sertifikātu, un jebkuru juridisko personu, individuālo komersantu vai iestādi, kas vēlas iegūt deklarētās mācību organizācijas statusu vai nacionālās mācību organizācijas statusu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav paredzama ietekme uz tautsaimniecību, kā arī administratīvais slogs nemainās, jo jau šobrīd ir sertificētas gan apstiprinātās mācību organizācijas, gan deklarētās mācību organizācijas, gan nacionālās mācību organizācijas. Nacionālajām mācību organizācijām administratīvais slogs pat samazināsies, jo sertifikācijas procesā, kura rezultātā tiek izsniegts sertifikāts, ir lielāks administratīvais slogs nekā sagatavot ikgadējo darbības pārskatu. Piemēram, 2019.gadā vienai nacionālajai mācību organizācijai nebija neviena studenta, līdz ar to ikgadējā darbības pārskatā nav sniedzama praktiski nekāda informācija, otrā nacionālai organizācijai bija ne vairāk par 5 studentiem – ikgadējā darbības pārskatā būtu jāsniedz informācija par apmācītajiem studentiem. Savukārt mācību organizāciju sertifikācijas process, kura rezultātā izsniedz sertifikātus, ir vienāds kā mazām, tā lielām mācību organizācijām.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nevar paredzēt, kādas administratīvās izmaksas var rasties, ja apstiprinātajām mācību organizācijām, deklarētajām mācību organizācijām un nacionālajām mācību organizācijām sakarā ar šo noteikumu spēkā stāšanos būs nepieciešams pārkvalificēt personālu vai mainīt, jo nodrošināt personāla atbilstību šo noteikumu prasībām var gan ieceļot amatā personu, kura atbilst prasībām, gan nosūtot personu uz kvalifikācijas celšanas kursiem.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2018.gada 4.jūlija Regulas Nr.2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (publicēta “Eiropas Savienības Oficiālajā Vēstnesī” L 212, 22.08.2018.).Komisijas 2011.gada 3.novembra Regulā (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 311, 25.11.2011.).Eiropas Parlamenta un Padomes 2014.gada 3.aprīļa regulas Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr.996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr.1321/2007 un (EK) Nr.1330/2007 (publicēta “Eiropas Savienības Oficiālajā Vēstnesī” L 122, 24.04.2014.). |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018.gada 4.jūlija Regulas Nr.2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (publicēta “Eiropas Savienības Oficiālajā Vēstnesī” L 212, 22.08.2018.).Komisijas 2011.gada 3.novembra Regulā (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 311, 25.11.2011.).Eiropas Parlamenta un Padomes 2014.gada 3.aprīļa regulas Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr.996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr.1321/2007 un (EK) Nr.1330/2007 (publicēta “Eiropas Savienības Oficiālajā Vēstnesī” L 122, 24.04.2014.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.2018/1139 3.pants; Regulas Nr.1178/2011 2.pants; | Projekta 2.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 11.b.pants; VII pielikuma ORA.GEN.105.punkts un VIII pielikuma DTO.GEN.105.punkts | Projekta 3.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 10.a.pants;  | Projekta 4.1.apakšpunkts4.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2018/1139 I pielikums | Projekta 4.3.apakšpunkts42.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.GEN.220 punkts; | Projekta 5.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.GEN.305 | Projekta 6.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 I; VII un VIII pielikuma | Projekta 9.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ORA.GEN.105 punkta “a” apakšpunkta 1) punkta i) apakšpunkta un ORA.GEN.200 punkts | Projekta 11.punkts;  | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ORA.GEN.210., ORA.ATO.110. un ORA.ATO.210.punkts | Projekta 12.2.apakšpunkts13.1.apakšpunkts; 13.2.apakšpunkts;13.3.apakšpunkts | Tiesību norma ieviesta pilnībā | Noteikumu projektā skaidri noteikti kritēriji, kādiem jāatbilst mācību organizāciju atbildīgajiem darbiniekiem |
| Regulas Nr.1178/2011 VII pielikuma ORA.ATO.125. un ORA.ATO.225.punkts | Projekta 12.3.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ORA.ATO.130. un ORA.ATO.230.punkts | Projekta 12.4.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ORA.GEN.215.punkts | Projekta 12.5.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 I un VII pielikums | Projekta 15.2.1.punkts,21.punkts, 24.punkts. 26.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ORA.GEN.150.punkts | Projekta 20.2.apakšpunkts;23.punkts; 27.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikuma ARA.GEN.350. punkts | Projekta 22.punkts38.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VI pielikums III papildinājums | Projekta 26.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.115.punkts, DTO.GEN.230.punkts | Projekta 29.1.apakšpunkts;29.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.210.punkts | Projekta 30.1.apakšpunkts;31.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.215.punkts;  | Projekta 30.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.240.punkts | Projekta 30.3.apakšpunkts | Tiesību norma ieviesta pilnībā | Projekts stingrākas prasības neparedz |
| Regula Nr.996/2010 4. un 5.pants | Projekta 30.4.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.110.punkts | Projekta 32.punkts; 33.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.116.punkts | Projekta 34.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VII pielikuma ARA.DTO.100 punkts | Projekta 36.1.apakšpunkts;36.2.apakšpunkts;36.3.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.270.punkts | Projekta 37.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.1178/2011 VIII pielikuma DTO.GEN.135 punkts | Projekta 38.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 1.novembrī ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Tika saņemti daži sabiedrības pārstāvju komentāri par noteikumu projektu. Daļa komentāru bija redakcionāla rakstura, kas pamatā tika ņemti vērā. Noteikumu projektā sākotnēji tika paredzēts, ka deklarētas mācību organizācijas un nacionālas mācību organizācijas statusu var iegūt tikai juridiskās personas un iestādes. Taču, ņemot vērā sabiedrības pārstāvju sniegtos komentārus, noteikumu projekts tika precizēts, paredzot, ka deklarētas mācību organizācijas un nacionālas mācību organizācijas statusu varēs iegūt arī individuālie komersanti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā ietvertā regulējuma īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I.Stepanova